पाएं अपने शहर की ताज़ा ख़बरें और फ्री ई-पेपरडाउनलोड करें
गुड़गांव. प्रदेश के सीएम भूपेंद्र सिंह हुड्डा गुरुवार को इनेलो प्रमुख ओमप्रकाश चौटाला से मिलने मेदांता पहुंचे। वे पहले वरिष्ठ कांग्रेसी नेता विद्या चरण शुक्ल के परिजनों से मिले। केंद्रीय समाज कल्याण मंत्री व हरियाणा से कांग्रेस सांसद कुमारी शैलजा ने गुरुवार को पूर्व मुख्यमंत्री ओमप्रकाश चौटाला से अस्पताल में मुलाकात की।
उनके अलावा पूर्व प्रधानमंत्री लाल बहादुर शास्त्री के पुत्र अनिल शास्त्री व हरियाणा के पूर्व मंत्री छत्तरपाल सिंह ने भी इनेलो प्रमुख से मुलाकात की। इससे पहले मुख्यमंत्री हुड्डा 26 मई को शुक्ल के परिजनों से मिलने अस्पताल आए थे। उस दौरान वे पूर्व सीएम चौटाला से मिलने के लिए 14वीं मंजिल पर गए थे, मगर उनसे मुलाकात नहीं हो सकी थी। सरकारी पक्षों ने खबर फैला थी कि सीएम शुक्ल के परिजनों से मिलने के बाद चौटाला से भी मिले।
इनेलो नेताओं ने इस पर आपत्ति जताई थी। उन्होंने आरोप लगाया था कि राजनीतिक लाभ उठाने के लिए सीएम इनेलो सुप्रीमो से मिलने की झूठी बात फैला रहे हैं। इस मामले पर काफी राजनीति गरमाई। आखिरकार गुरुवार को सीएम ने चौटाला से मुलाकात कर उनकी शिकायतें दूर करने की कोशिश की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva zho_Hant eng_Latn